બે વર્ષના અંતે એક તારણ પર આવ્યો કે કોઈ મિડિયા- ગુજરાતી મિડિયા એવું કરે એ શક્ય નથી કારણ કે એને પૈસા બનાવવા છે જે ગલગલિયા કર્યા વગર મળવાના નથી. પણ આમાંથી સારું શું? આખરે પૂર્તિઓ પર ફોકસ કર્યું અને તેમાં ગુજરાત સમાચારની પૂર્તિઓ માટે સલામ કરવાનું મન થયું. જોકે ગલગલિયા કરવાનું મન તેનેય ક્યારેક થાય છે. (ફરીથી કહી દઉં કે ગુજરાત સમાચાર પ્રત્યે મને કોઈ પક્ષપાત નથી ) ગુ.સ.ની પૂર્તિમાં ધૈવતભાઈની મહેનત રંગ લાવે છે. ( જો કે તે ગુ.સ. માંથી નીકળ્યા ઈવા સમાચાર છે.) લલીત ખંભાયતાના લેખો કરંટ અને માહિતી સભર હોય છે. તેની પાસે સારું પીરસવાની દૃષ્ટિ છે. તો વળી હર્ષ મેસવાણીયા પણ ખૂબ સારું લઈ આવે છે. આ ઉપરાંત સૌથી વધુ મને ગમતું હોય કે જે આવનારી પેઢી સામે રાખવા જેવું હોય તો તે રવિવારની ગુજરાત સમાચારની પૂર્તિમાં કે.આર.ચૌધરીના ‘ફ્યૂચર સાયન્સ’ના લેખો. ભાવેન કચ્છી પણ ખરા. દિ. ભા. માં અજય નાયક સાહેબ ખેડૂતો વિશે સારું લખે છે જાણવા લાયક. તે કળશમાં પણ હકારાત્મક લખતા. ગુ.સ.ની ઝગમગ પૂર્તિનું વચ્ચેનું પાનું તો અમારી શાળાના ગણિત-વિજ્ઞાન કોર્નરમાં હંમેશા વંચાય છે. દિવ્યભાસ્કરની પૂર્તિમાં વચ્ચેનું પાનું બાળકોને કેવા કપડા પહેરવા તે માટેનું હોય છે (ફરીથી કહી દઉં દિ.ભા. માટે મને કોઈ વિરોધન નથી.) એલા ભાઈ, અહીં બે જોડ કપડાના હાંધા છે ન્યા ફેશનની વાતોથી શું થશે.??સંદેશની પૂર્તિઓમાં પણ એકાદ બે લેખ સારા ક્યારેક આવી જાય છે બાકી જામતું નથી કે નથી તો દિ.ભા.ની અન્ય પૂર્તિમાં. ફૂલછાબ માટે જાજેરી સલામ કે તેણે પોતાનું સ્ટેટશ આવા કારમા મિડિયાયી કળિયુગમાં પણ જાળવી રાખ્યું છે પણ તેની પાસે એવી નવું નવું લઈ આવે એવી ટીમ નથી કારણ કે કમાણી તો દિ.ભા.માં જ થઈ શકે. જો કે હવે અમદાવાદ સ્થિત મિડિયા હાઉસિસ સારા રૂપિયા આપે છે એટલે એ બાજુ સારું કામ કરનારા ચાલ્યા જાય તે સ્વાભાવિક છે.